Ողջունելով ու շնորհավորելով հավաքվածներին, երկրի ղեկավարը խոստովանեց, որ առաջին անգամ Հյուսիսային պողոտայի մանրակերտին ծանոթանալուց հետո կորցրել է հանգիստը։ "Միանգամից ինձ համար որոշում կայացրի, որ այս պողոտան պետք է կառուցվի, այն էլ՝ հնարավոր կարճ ժամկետում։ Բայց նույնիսկ այդ ժամանակ չէի պատկերացնում, թե ինչպիսի ազդեցություն կունենա այս պողոտան ընդհանրապես Հայաստանի տնտեսական զարգացման, շինարարության ոլորտի զարգացման վրա։ Եւ ընթացքը ցույց տվեց, որ շինարարությունը դարձել է վերջին տարիների ընթացքում Հայաստանի տնտեսական զարգացման հիմնական շարժիչ ուժը։ Մեր ՀՆԱ-ի 20 տոկոսից ավելին ձեւավորվում է շինարարություն ոլորտում։